**Aleksi Valavuori** (s. 7. marraskuuta 1978 Teuva) on suomalainen julkisuuden henkilö ja liikemies. Hän on toiminut aiemmin myös tv-juontajana sekä urheilumanagerina. Manageroinnin ja televisiotyön lisäksi Valavuori on työskennellyt yrityksille sisällöntuottajana ja mainoskasvona. Vuonna 2011 Valavuori aloitti Kultaranta Resort Oy:n luovana johtajana ja lopetti sen palveluksessa vuonna 2012.

Mediassa
--------

Valavuori esiintyi ensimmäistä kertaa televisiossa 22-vuotiaana Ylen *Videotreffit*-ohjelmassa, jossa hän pääsi valitsemaan itselleen yhden treffikumppanin kolmesta sinkkunaisesta.. Valavuori toimi juontajana vuonna 2008 Nelosella esitetyssä *Suomen Pelkokerroin* -ohjelmassa. Ohjelma pohjautui kansainväliseen *Pelkokerroin*-formaattiin. Ohjelman tuotti Solar Television. Valavuori palkittiin vuoden parhaan tv-esiintyjän Venla-palkinnolla vuonna 2008.

Vuonna 2010 Valavuori konseptoi tv-formaatin *Ihan Finaalissa*. Sarjassa seurattiin Suomen jääkiekkomaajoukkueen elämää muun muassa Vancouverin olympialaisissa ja muissa arvokisoissa. Syyskuussa 2012 Valavuori isännöi MTV3:lla *Voittajajoukkue*-ohjelmaa. Valavuori aloitti jääkiekon SM-liigan studioisäntänä Nelonen Pro -kanavalla 2013. TV-sopimusta ei kuitenkaan jatkettu keväällä 2014. Keväällä 2021 Valavuori osallistui *Big Brother Vip* -ohjelmaan, jossa oli mukana yhteensä 14 julkisuudesta tuttua henkilöä. Hänet häädettiin talosta kymmenentenä henkilönä, vain kaksi päivää ennen finaalia.

Valavuorella on 158 300 seuraajaa X-palvelussa (syyskuu 2023).

Valavuori on vetänyt Twitch.tv-palvelussa omaa puheohjelmaa. Valavuori aloitti NHL-videopelien striimaamisen Twitchissä COVID-19-epidemian aikaan. Ohjelma muuttui puheohjelmaksi. jonka ensimmäiseksi vieraaksi tuli Tiina Jylhä ja toiseksi Teemu Selänne. Elokuussa 2021 Valavuori oli Sanna Ukkolan kirjoittaman kolumnin mukaan suosituin suomenkielistä lähetystä lähettävä Twitch-striimaaja, jonka livelähetyksiä seurasi 40 000 katsojaa.

Urheilu
-------

Valavuori toimi Korisliigassa pelaavan Espoon Hongan joukkueenjohtajana ja markkinointipäällikkönä vuosina 2002–2004. Vuonna 2004 hän siirtyi toisen Korisliiga-joukkueen, Torpan Poikien manageriksi. Helsinkiläinen Torpan Pojat nousi Valavuoren johdolla takaisin parrasvaloihin*selvennä* ja lisäksi hän toi Suomen kansan nähtäville*selvennä* kaksi entistä NBA-tähteä, Dennis Rodmanin (2005) ja Scottie Pippenin (2008).*lähde?*

Vuonna 2011 Valavuori toimi Loimaa Bisonsin urheilujohtajana ja managerina.. Urheilujohtajan pesti päättyi lokakuussa 2011. Hänestä käytettiin joukkueen ja median uutisoinneissa usein myös termiä monitoimimies.

Vuonna 2016 Valavuori toimi Espoo Unitedin koripallojoukkueen general managerinasuomenna?, mutta hänet irtisanottiin saman vuoden lokakuussa. Valavuori oli kirjoittanut Twitteriin homoseksuaaleja loukkaavan tviitin. Kun Valavuorelta kysyttiin, edustavatko hänen näkemyksensä seuran näkemyksiä, Valavuori vastasi, ettei Espoo United palkkaa homoja. Pian seura ilmoitti, etteivät Valavuoren kirjoitukset "edusta Espoo Unitedin, sen kasvattajaseurojen, sidosryhmien tai sponsorien arvomaailmaa millään tavalla." Myöhemmin Suomen Koripalloliitto asetti Valavuoren väliaikaiseen toimintakieltoon, koska homokommenttien epäiltiin rikkovan liiton kurinpitosääntöjä. Lopulta Valavuori sai liitolta kahden kuukauden toimintakiellon.

Elokuussa 2021 Valavuori kommentoi Tokion olympialaisiin valittua transsukupuolista painonnostajaa Laurel Hubbardia "doupatuksi mieheksi" ja sanoi hänen "vaihtaneen sukupuoltaan" eikä "korjanneen sukupuoltaan". Somevaikuttaja ja transaktivisti Mona Bling alkoi maalittaa*kenen mukaan?* kommentteja seuraajilleen ja alkoi kirjoittaa Valavuoren yhteistyökumppaneille ja lähipiirille viestejä, jossa häntä syytettiin trans- ja homofoobikoksi, rasistiksi ja naisvihaajaksi. Yksi pitkäaikainen yhteistyökumppani*selvennä* vetäytyikin yhteistyöstä, ja Valavuori laski "canceloinnin" aiheuttaneen hänelle 30 000 euron tappiot.

Rikostuomiot
------------

Helmikuussa 2019 uutisoitiin, että Aleksi Valavuorta epäillään törkeästä veropetoksesta ja kirjanpitorikoksesta. Epäillyt rikokset ovat tapahtuneet 2014–2016. Vuonna 2015 Valavuorella ei ole ollut verotettavia tuloja, vaikka hän on samaan aikaan on toiminut aktiivisesti sosiaalisessa mediassa ja ylläpitämillään verkkosivuilla markkinoiden ulkomaisia vedonlyöntiyhtiöitä.

Tammikuussa 2021 Varsinais-Suomen käräjäoikeus langetti Valavuorelle kahden vuoden ehdollisen vankeustuomion törkeästä veropetoksesta ja törkeästä kirjanpitorikoksesta. Lisäksi hänelle määrättiin 60 tuntia yhdyskuntapalvelua ja liiketoimintakielto. Tuomion mukaan Valavuori antoi verottajalle väärää tietoa tuloistaan. Vältettyjen verojen määrä oli syyttäjän mukaan lähes 403 000 euroa. Valavuori tunnusti epäillyt rikokset. Valavuoren mukaan verottaja perii häneltä yli puolta miljoonaa euroa, jonka päälle tulevat vuosittaiset korot. Seiska uutisoi keväällä 2020, että Valavuori pyrkii järjestämällään hiihtotapahtumalla maksattamaan verovelkaansa.

Yksityiselämä ja muuta
----------------------

Valavuori kihlautui Susanna Ilon kanssa joulukuun alussa vuonna 2009. He saivat toukokuussa vuonna 2012 esikoispojan ja joulukuussa 2015 tyttären. Valavuori erosi kihlatustaan vuonna 2019.

Valavuori oli vuoden 2007 eduskuntavaaleissa kokoomuksen ehdokkaana Helsingin vaalipiirissä. Hän sai 2 188 ääntä eikä tullut valituksi.

Lähteet
-------

1. ↑  Aleksi Valavuori on uuden sukupolven urheiluvaikuttaja.  3.9.2013. Helsingin Sanomat.  Arkistoitu 6.9.2013. Viitattu 20.9.2013.
2. ↑  Nimitykset: Aleksi Valavuori, Kultaranta Resort Oy. *Taloussanomat*.  28.3.2011.  Arkistoitu 13.3.2026.
3. ↑  Aleksi Valavuorelle miljoonapesti. *MTV3*.  12.1.2011.  Arkistoitu 5.1.2014.
4. ↑  Aleksi Valavuoren Linkedin-profiili *fi.linkedin.com*.  [vanhentunut linkki]
5. ↑  Aleksi Valavuoren nuoruusvuosien deittivideo julki - Katso  25.4.2012. The Voice. Viitattu 18.4.2015.
6. ↑  Holopainen, Pekka: Aleksi Valavuoren studiopesti päättyy. *Ilta-Sanomat*.  14.3.2014.  Arkistoitu 18.4.2015.
7. ↑  Vatka, Miia: Häädetty Aleksi Valavuori ikävöi Big Brother -talossa edesmennyttä äitiään: "Siinä vedettiin syvään päätyyn" *Iltalehti*. Viitattu 19.5.2021.
8. 1 2  Tiina T: Keskustelu transurheilijoista pyörii harhaluulojen ympärillä *Lily*.  4.8.2021.
9. ↑  Koivunen, Tommi: Löysikö Aleksi Valavuori, 41, oman juttunsa? Sanoo suoraan, mitä aikoo omalla show’llaan tehdä: "Se tarkoittaa myös taloudellista menestystä" *Ilta-Sanomat*.  1.6.2020.
10. ↑  Ukkola, Sanna: Kolumni: Tämä yhdistää Miisa Nuorgamia ja Aleksi Valavuorta *Iltalehti*.  26.8.2021.
11. ↑  Aleksi Valavuori Korisliigaan nousseen Korikonkareiden urheilujohtajaksi  21.4.2011. Suomen Koripalloliitto. Viitattu 21.4.2011.
12. ↑  Räsänen, Mikko: Onko tässä Suomen kevään noloin urheilufarssi? *Voice.fi*.  11.4.2012.
13. ↑  Hakola, Tero: Loimaan Bisons tuo liigapelinsä Helsinkiin – tavoitteena yleisöennätys. *HElsingin Sanomat*.  6.11.2014.  Arkistoitu 16.11.2014.
14. ↑  Salomaa, Tomi: Näin seura kommentoi Valavuoren homopuheita *Iltalehti*.  26.10.2016.
15. ↑  Aleksi Valavuorelle toimintakielto koripalloon *Iltalehti*.  26.10.2016.
16. ↑  Pilvinen, Sami: Valtava sponsoripaine vaikutti Valavuoren potkuihin - Salonoja: "Iso kolaus" *Iltalehti*.  26.10.2016.
17. ↑  Aleksi Valavuoren toimintakiellon pituus selvillä *MTV3 Uutiset*.  1.11.2016. Viitattu 1.11.2016.
18. ↑  Aleksi Valavuori menetti mielipiteensä takia 30 000 euron kumppanuuden: "En ole trans- ja homofoobikko" *Metropoli.net*.  5.8.2021.
19. ↑  Mikko Marttinen: Aleksi Valavuorta epäillään törkeästä veropetoksesta *Ilta-Sanomat*.  7.2.2019. Viitattu 9.9.2019.
20. ↑  Aleksi Valavuori sai tuomion törkeästä veropetoksesta ja kirjanpitorikoksista *Yle Uutiset*. Viitattu 4.1.2021.
21. ↑  Aleksi Valavuori myönsi törkeät talousrikokset – sai käräjiltä kovan tuomion: "Syyllisiä turha etsiä muualta kuin peilistä" *Iltalehti*. Viitattu 5.1.2021.
22. ↑  Aleksi Valavuoren hiihtorupeama päättyi karusti *Seiska.fi*. Viitattu 13.8.2022.
23. ↑  "Tippa linssissä" – Urheilumanageri ja tv-kasvo Aleksi Valavuoresta tuli perjantaina isä *Iltalehti*.  11.5.2012.
24. ↑  Hiiri, Mila: Aleksi Valavuoren perheeseen syntyi tyttö – isä otti ilokaasua! *Ilta-Sanomat*.  5.12.2015.  Arkistoitu 6.12.2015.
25. ↑  Lippu, Anna-Maija: Aleksi Valavuoren suuri suru – kertoo äitinsä menehtyneen: "Kiitos kaikesta" *iltalehti.fi*.  25.1.2021.
26. ↑  Valavuori, Aleksi *Yle Vaalit 2007 tulospalvelu*. Viitattu 19.6.2023.

Aiheesta muualla
----------------

* Twitch.tv | Valavuori Live
* Aleksi Valavuori Twitterissä
* Aleksi Valavuori Videotreffit-ohjelmassa